৯ বছর পর রাজ্যে এসএসসি পরীক্ষা, কী কী পদক্ষেপ?

কলকাতা: ৯ বছর পর রাজ্যে এসএসসি (SSC) পরীক্ষা। রবিবার নবম-দশম শ্রেনীর শিক্ষক নিয়োগ পরীক্ষা (SSC recruitment)। ১৪ সেপ্টেম্বর একাদশ-দ্বাদশ শ্রেণীর শিক্ষক নিয়োগ পরীক্ষা। তার আগে প্রশ্নফাঁস রুখতে একগুচ্ছ পদক্ষেপ স্কুল সার্ভিস কমিশন। ঠিক কী কী পদক্ষেপ নেওয়া হয়েছে, শনিবার সাংবাদিক বৈঠক করে সেকথা জানান এসএসসি চেয়ারম্যান সিদ্ধার্থ মজুমদার।

সকাল ১০টার মধ্যে উপস্থিতি বাধ্যতামূলক। এডমিট কার্ডে (Admit card) ১১টা লেখা থাকলেও নিরাপত্তা সহ নথি পত্র দেখে প্রবেশে বাড়তি সময় লাগবে। ১০টা থেকে ১০টা ৩০-র মধ্যে পরীক্ষাকেন্দ্রে প্রশ্ন পৌঁছে দেওয়া হবে । প্রশ্নপত্র বিতরণ শুরু হবে ১১:৪৫ মিনিটে। পরীক্ষা শুরু হবে বেলা ১২টায়।

আরও পড়ুন: আদালতে আত্মসমর্পণ বোলপুরের বিধায়ক চন্দ্রনাথ সিনহার

মোট পরীক্ষার্থী ৫ লক্ষ ৬৫০০০ । যারমধ্যে ৩ লক্ষ ১৯ হাজার ৯১৯ জন পরীক্ষার্থী ৭ সেপ্টেম্বর অর্থ্যাৎ রবিবারের। মোট পরীক্ষা কেন্দ্র ৬৩৬টি। অন্যদিকে,  ১৪ তারিখের পরীক্ষায় ২ লক্ষ ৪৬ হাজারের কিছুটা বেশি পরীক্ষার্থী। মোট পরীক্ষা কেন্দ্র ৪৭৮।

পরীক্ষার্থীকে এডমিট কার্ড বাধ্যতামূলক। প্রাথমিক তল্লাশির পরই পরীক্ষার্থীরা ভেতরে প্রবেশ করতে পারবেন । স্বচ্ছ পেন, স্বচ্ছ জলের বোতল, ঘড়ি, ফটো আইডি কার্ড সঙ্গে নিয়ে পরীক্ষাকেন্দ্রে ঢোকা যাবে।

নিজের ফটো আইডি কার্ড ছাড়া কোনও কিছু নিয়ে যাওয়া যাবে না। এডমিট কার্ডে ছবি বা স্বাক্ষরে সমস্যা থাকলে৷ নিজের ফটো আইডির একটি অ্যাটেস্টেড জেরক্স কপি নিয়ে যাবেন। সেটা পরীক্ষা কেন্দ্রে জমা থাকবে।

নথিতে কিছু ফিচারস থাকবে। যার জেরে কোনভাবে প্রশ্ন লিকের চেষ্টা করা হলে কোন পরীক্ষার্থীর থেকে করা হয়েছে তা জানা যাবে।

পরীক্ষার্থীরা যদি কোন মূল্যবান দ্রব্য নিয়ে আসেন তা নিয়ে ভেতরে প্রবেশ করা যাবেনা। এরকম পরিস্থিতির কথা মাথায় রেখে বিকল্প ব্যবস্থা করা থাকবে বলে জানানো হয়েছে।

প্রত্যেক পরীক্ষার্থীর কাছে একটি সিল করা প্যাকেট দেবে যার মধ্যে একটি প্রশ্নপত্রিকা ও একটি ওএমআর সিট যাবে। উত্তরপত্রের মধ্যে এক থেকে পাঁচ অত্যন্ত গুরুত্বপূর্ণ সেগুলি পূরণ করতেই হবে । না হলে তার উত্তরপত্র বাতিল বলে গণ্য হবে।

মহিলা পরীক্ষার্থীদের জন্য একটি আলাদা এনক্লোজার থাকবে এবং তার চেকিং একটি মহিলা দিয়েই বদ্ধ জায়গায় করা হবে । তল্লাশিতে মেটাল ডিটেক্টর থাকবে।

কন্ট্রোল রুমের নং ওয়েবসাইটে দেওয়া থাকবে। মোবাইল বা কোন ইলেকট্রনিক ডিভাইস নিয়ে পরীক্ষার্থী এবং ইনভিজিলেটার কেউই  ঘরে প্রবেশ করতে পারবে না।

দেখুন খবর: