যোগীরাজ্যে নেই চাকরি! বাংলায় পরীক্ষা দিতে উত্তরপ্রদেশের চাকরিপ্রার্থীরা

কলকাতা: সুপ্রিম কোর্টের (Supreme Court) নির্দেশের পর রবিবার এসএসসি-র (ssc) নবম-দশম শিক্ষক নিয়োগ পরীক্ষা (SSC Recruitment) । রবিবার নতুন নিয়মে এসএসসি-র প্রথম দফার লিখিত পরীক্ষা। রাজ্যজুড়ে মোট ৬৩৬টি পরীক্ষাকেন্দ্রে হবে স্কুল সার্ভিস কমিশনের নবম ও দশম শ্রেণির শিক্ষক নিয়োগের পরীক্ষা। নির্বিঘ্নে বেলা ১২টায় শুরু হয়েছে পরীক্ষা। তবে বিজেপি শাসিত উত্তরপ্রদেশ ও বিজেপি জোট শাসিত বিহার থেকে এরাজ্যে স্কুল সার্ভিস কমিশনের পরীক্ষা দিতে এসেছেন পরীক্ষার্থীরা। যা নিয়ে শুরু জোর তরজা।

৯ বছর পর রাজ্যে এসএসসি (SSC) পরীক্ষা। রবিবার নবম-দশম শ্রেনীর শিক্ষক নিয়োগ পরীক্ষা (SSC recruitment)। ১৪ সেপ্টেম্বর একাদশ-দ্বাদশ শ্রেণীর শিক্ষক নিয়োগ পরীক্ষা। এদিন সকাল থেকেই পরীক্ষাকেন্দ্রে ধরা পড়েছে কড়া নিরাপত্তা ব্য়বস্থা। পুলিশসূত্রে খবর, প্রতি পরীক্ষাকেন্দ্রে নিরাপত্তার দায়িত্বে থাকছেন ১জন পুলিশ আধিকারিক ও ৪ জন করে পুলিশকর্মী। এরইমধ্য়ে দেখা য়ায়, বিজেপি শাসিত রাজ্য থেকে পরীক্ষা দিতে এলেন পরীক্ষার্থীরা।

আরও পড়ুন: কালো পোশাকে পরীক্ষায় চাকরিহারা শিক্ষকদের একাংশ

এই বিষয়ে তৃণমূল নেতা কুনাল ঘোষ সোশ্যাল মিডিয়ায় পোস্ট করেন, “বাংলার SSCর পরীক্ষা দিতে আজ হাজির যোগী রাজ্যসহ ভিনরাজ্য, ডবল ইঞ্জিন সরকারের রাজ্যের কর্মপ্রার্থীরা। অনেকে বলছেন ওখানে চাকরি নেই। ঠিকমত পরীক্ষা হয় না। বারবার স্থগিত হয়েছে। ইত্যাদি। তাঁরা এখানে পরীক্ষা দিতে এসেছেন। কিছু বুঝলেন? প্রসঙ্গত, এখানে কেউ বলেনি বাংলার চাকরির পরীক্ষা শুধু বঙ্গবাসী দিতে পারবে। কেউ হয়রান করেনি। অপমান করেনি। বাধা দেয়নি। কিছু বুঝলেন? জয় বাংলা।”

দেখুন খবর:

The post যোগীরাজ্যে নেই চাকরি! বাংলায় পরীক্ষা দিতে উত্তরপ্রদেশের চাকরিপ্রার্থীরা first appeared on KolkataTV.

The post যোগীরাজ্যে নেই চাকরি! বাংলায় পরীক্ষা দিতে উত্তরপ্রদেশের চাকরিপ্রার্থীরা appeared first on KolkataTV.