চাকরি বাতিলের পর প্রথম নিয়োগ পরীক্ষা, কড়া নিরাপত্তা

কলকাতা: সুপ্রিম কোর্টের (Supreme Court) নির্দেশের পর রবিবার এসএসসি-র (ssc) নবম-দশম শিক্ষক নিয়োগ পরীক্ষা (SSC Recruitment) । রবিবার নতুন নিয়মে এসএসসি-র প্রথম দফার লিখিত পরীক্ষা। রাজ্যজুড়ে মোট ৬৩৬টি পরীক্ষাকেন্দ্রে হবে স্কুল সার্ভিস কমিশনের নবম ও দশম শ্রেণির শিক্ষক নিয়োগের পরীক্ষা।

৯ বছর পর রাজ্যে স্কুল সার্ভিস কমিশনের পরীক্ষা। রবিবার, ৭ সেপ্টেম্বর ও তার পরের সপ্তাহে, ১৪ সেপ্টেম্বর শিক্ষক নিয়োগের পরীক্ষা নেবে কমিশন। এইমুহূর্তে দুর্নীতি অভিযোগের জালে জর্জরিত এসএসসি। বিস্তর অভিযোগ পরীক্ষার্থীদের। তাই, রবিবারের পরীক্ষা যাতে নির্বিঘ্নে সম্পন্ন হয়, সেই কারণে শনিবার সমস্ত জেলাশাসকের সঙ্গে ভিডিও কনফারেন্সে বৈঠক সারেন রাজ্যের মুখ‌্যসচিব মনোজ পন্থ। তাঁদের দেওয়া হয় বাড়তি দায়িত্ব। এরই পাশাপাশি, নিরাপত্তার জেরে একগুচ্ছ নির্দেশিকা জারি করেছে কমিশন।

আরও পড়ুন: ৯ বছর পর রাজ্যে এসএসসি পরীক্ষা, কী কী পদক্ষেপ?

চলতি বছরে স্কুল সার্ভিস কমিশন (এসএসসি)-র ২০১৬ সালের গোটা নিয়োগ প্যানেল বাতিল করে দিয়েছিল সুপ্রিম কোর্ট। এর ফলে রাতারাতি চাকরিহারা হয়ে পড়েন প্রায় ২৬ হাজার শিক্ষক এবং শিক্ষাকর্মী। এর পর থেকেই ‘নন টেন্টেড’ শিক্ষকদের দাবি ছিল, কোনও রকম পরীক্ষা ছাড়াই তাঁদের চাকরিতে পুনর্বহাল করতে হবে। যদিও সেই দাবি পূরণ হয়নি। রবিবার  নবম ও দশম শ্রেণির শিক্ষক পদে নিয়োগের জন্য নতুন পরীক্ষার্থীদের সঙ্গে পরীক্ষায় বসছেন ‘নন টেন্টেড’-রা। আর তাঁদের মধ্যে অন্যতম মেহেবুব মণ্ডল।

দেখুন খবর: